Koordînasyonê KJK’yî, derheqê rojbîyayîşê Rayberê Şarê Kurdî Abdullah Ocalanî de, yew beyanato nuştekî kerd pare.
KJK’yî beyanatê xo de wina nuşt:
“Serê de cinîyan, seba pêroyê şaranê Rojakewtena Mîyenêne, rojbîyayîşê Rayberîya ma yeno manaya rojbîyayîşê cuya azade û ma rojbîyayîşê merdimê azadî Rayber Apoyî kenê pîroz. Cuya pêroyê şaran de vurîyayîşî estê. Nê vurîyayîşî her çiqas ke sey vîyarteyê tarîxîyî bêrê namekerdene zî, yenê manaya rayîrwanînya azadî û newerabîyayîşî. Rojbîyayîşê Rayber Apoyî, rojbîyayîşê mîlyonan o. Rojbîyayîşê merdimahîye yo.Rojbîyayîşê cinîyan o. Rojbîyayîşê komelkîya azade yo. Ewro sey rojbîyayîşê modernîteya demokratîke yeno hesîbnayene.
Şarê Kurdistan û Rojakewtena Mîyanêne ewro vurîyayîşêko pîl de yo û xoverdayîşo komelkî ewro resto asta serkewtişî. Xelasîya şarê Kurdistanî û şaranê binan ‘bi paradigmaya neteweyî ya demokratîke’ ya enternasyonale mumkin a. Rojbîyayîşê Rayber Apoyî, rojbîyayîşê pêro şaranê bindestan o û rojbîyayîşê azadîya şaran o. Vera  înkar û qirkerdişî, yeno manaya mucadeleyê hemparî yê şaran.
Rojbîyayîşê Rayîrwananê heqîqetî
Rayber Apoyî seba xoverdayoxanê merdimahîye û seba rayîrwananê heqîqetî rayîr akerdo. No rojbîyayîş rojbîyayîşê cinîyê ke kewtê dima azadîye û şîyê koyan û seba komelê azadî şer kenê yo. Rayber Apo vengê azadîye û edaletê tarîxîyî yo û m abi coşê nê rojbîyayîşî pêro cinîyan û merdimahîye silam kenê.
Seserra 21’î de zîhnîyetê camerdîye yo îşxalkar rest asta tewr corî û Rayber Apoyî hem xo, hem zî komel na nêweşîye ra xelesna ra û mucadeleyê ci da. Rayber Apoyî bi perspektîvê xo yê îdeolojîk, bi ferasetê cuya azade tim rayîrê mucadeleyê cinîyan kerdo roşnî û rayîrê ci welasîya cinîyan o. Rayber Apoyî azadîya cinîyan esas girewta û seba naye keda pîle daya.
Serkewtişê xêza modernîteya demokratîke dewam keno
Azadîya cinîyan seba Rayber Apoyî prensîbo tewr bingehîno û naye ra zî, her hêzo ke wazeno Rayber Apoyî çin bikero, verî hêrişê cinîyan keno û wazeno ke verê azadîya cinîyan bigîro. Bi keda Rayber Apoyî, serkêşîya cinîyan, xoverdayîş û mucadeleyê Cinîyan aver şîyo û ewro serkewte yo. Îtîfaqo qilêrin o ke bi destê DAÎŞ ê barbarî ameyo ronayene, ewro vera cinîyan bîyo binkewte. Xêza modernîteya demokratîke ya Rayber Apoyî bîya serkewte.
Wezîfeyê ma yo tewr muhîm tecrîd û faşîzmî rijnayîş o
Ma venga cinîyan,ciwanan û pêro şaran danê û vanê seba ke xêza azadî û xoverdayîşî ser bikewo, mucadeleyî bikê pêt. Ma do bi xoverdayîşê şaran û cinîyan tecrîdê serê Rayber Apoyî bişiknê û Rayber Apoyî reyde azad biciwîyê. Ma cinîyî rijnayîşê tecrîdî xo rê wezîfe vînenê û vanê rojê azadîya Rayber Apoyî nêzdîyê. Ma do bi rijnayîşê tecrîdî, bibê wayîrê îrdaeyê azadî. Bi şikitişê tecrîdî, şaro Kurd, pêro şarê bindestî, cinîyî û pêroyê komelî do bibê azad. Rojbîyayîşê ma pîroz bo. Biciwîyo Rayber Apo.”
